Odense Adresse-Contoirs Efterretninger, 1842-07-12
Hvad Stændernes Petitioner angaaer, saa har Kongen vel ikke seet sig istand til at indvillige alle disse. Men ved rolig Eftertanke vil det skjønnes, at det er vigtige veloverveiede Grunde, som have bestemt Allerhøistsamme, hvor han ikke har kunnet gaae ind paa sine troe Stænders Begjæringer. J Særdeleshed vil det, med Hensyn til den af disse Petitioner, som fornemmelig har bevæget den offentlige Mening, mere og meere finde almindelig Anerkjendelse, at den Forening imellem begge de danske Stænderforsamlinger og disses Forbindelse med den Slesvigske, der blev udhævet som Hovedbetingelse for Stænderinstitutionens Udvikling til større og meere fyldestgjørende Virksomhed, i det mindste for Tiden har saa store Betænkeligheder, at dens Jndvilgelse ikke vilde være til Folkets sande Gavn, og at Kongen saaledes ikke uden at krænke sine Regent pligter kunde føie sig efter dette Ønske. For imidlertid saa meget som Forholdene i den danske Stat tilstede det, at afhjelpe det Savn, der flyder af den Folket tilstaaede raadgivende Medvirknings Fordeling mellem flere adskilte Stænderforsamlinger, er Hs. Maj. rede til at stifte en Forbindelse imellem alle disse, ved at give dem Adgang til at udnævne enkelte Medlemmer, der paa hans nærmere befaling kunne træde sammen til fælleds Overveielse af sær vigtige Anliggender. Kongen har imidlertid først villet erfare, hvorledes de forskjellige Stænderforsamlinger tænke med Hensyn til denne nye Jndretning, førend han vil lade dem forelægge et Udkast til den Lov, hvorved den skulde ordnes; og han har befalet mig at meddele Dem Oplysning om de Hovedtanker, der maatte lægges til Grund for samme: De ville da faae Leilighed til angaaende de nærmere Bestemmelser at yttre Deres Meninger og Ønsker, for at disse kunne komme under Overveielse ved Udarbeidelsen af hiint Lovudkast. De ville udentvivl, ved at overtænke denne Sag, finde, at en saadan ny Jndretning vil være et virksomt Middel til at forskaffe Landet en Deel at de Fordele, som man har lovet sig af den attraaede Forening af de danske Stænder. Og var der end en Side, hvorfra den kunde synes at staae tilbage, saa har den, paa den anden Side, den store og betydende Fordeel, at den vil tjene til efterhaanden at bringe Danmark og de med Samme i en fælleds Stat og under en fælleds Konge forenede Hertugdømmer hinanden nærmere, hvorimod der netop ved hiin Forening vilde været skabt en uheldbringende Adskillelse mellem disse forskjellige Dele af Staten. Denne lod sig nemlig ikke gjennemføre uden under Betingelser, der vilde komme i den meest skiærende Strid enten med den Mening, som har yttret sig i Danmark, eller med den, der har viist sig hos vore Slesvigske og Holsteenske Brødre; thi det ligger for Dagen, at medens der i de danske Stænders Petitioner tillige laae en bestemt Protest mod de slesvigske og 30de holsteenske Stænders Forening, saaledes indeholdt omvendt disse to Stænderforsamlingers Bøn om deres indbyrdes Forening en ikke mindre bestemt Protest mod en eensidig Forening af de danske Stænder, for ikke at tale om disses Forbindelse med den Slesvigske. Jeg kan ikke andet end fuldkommen deele deres Mening, som holde for, at Jntet meere vil tjene til at forøge Stændernes Anseelse og Virksomhed, end naar de lade Tanken og hiin uudførlige Forening fare, og derimod benytte Jnstitutionen saaledes, som den af dens forevigede Stifter er given, og med de nærmere Bestemmelser, som den, uden Forandring af dens væsentlige Grundlag, kunde ved Kongens vise Omhu modtage. Herved er allerede en viid Mark aabnet for dygtige og velsindede Mænd til at understøtte Kongen i hans Bestræbelser for at befordre en stadig og sikker Fremskriden til det Bedre. Det er dernæst mit Ærinde at bringe Dem de Forslag til nye Love, som Kongen vil have overgivet til Deres Prøvelse. Nogle af de Sager, som Kongen havde ønsket at forelægge Dem, ere ikke komne saa vidt, at dette hans Ønske kan træde i Opfyldelse. Heriblandt var især et Lovudkast af en dybt indgribende Vigtighed, det, hvorved den Værnepligt, der nu udelukkende hviler paa Bondestanden, skulde blive fælles foralle Borgerklasser. Men dog ere de Lovudkast, som jeg har at forelægge Dem, ikke faa, og nogle af dem ere af særdeles Betydenhed. Jeg holder mig forvisset om, at De ogsaa i dem ville finde Beviser paa Kongens Omsorg for at befæste og forædle vor Retstilstand; ved Deres omhyggelige og indsigtsfulde Granskning ville de vist kunne modtage flere Forbedringer, hvorved de ville blive end mere skikkede til at opnaae Kongens velgjørende Hensigter.